Uudenmaan lintuharrastajien oma yhdistys

Länsi-Uudenmaan petoretki TÄYNNÄ Voit ilmoittautua jonoon
2026-09-19 07:00 - 18:30 (Europe/Helsinki)
Syyskuun puoliväli on monipuolista petolintujen muuttoaikaa. Retken aluksi ajetaan Hankoniemelle, jossa käydään meren rannalla tähyämässä aamumuuttoa ja mahdollisia paikallisia vesilintuja. Tämän jälkeen suunnataan Täktomin pelloille, jotka ovat hyvä paikka havainnoida petolintumuuttoa. Iltapäivällä matkaa jatketaan lintutilanteen mukaan Inkoon, Siuntion tai Kirkkonummen seudun pelloille.
Huom! Mikäli ennalta ilmoitetun retkikohteen säätila on hyvin epäsuotuisa lintujen havainnoimiselle, on mahdollista, että retkikohde vaihtuu lyhyelläkin varoitusajalla toiseksi. Muutospäätös pyritään tekemään retkeä edeltävänä päivänä ja siitä tiedotetaan ilmoittautuneille. Retkiaika ja retkimaksu pysyvät tällöin samana.
Katso retkitiedot tapahtumakalenterista vielä retkeä edeltävänä iltana mahdollisten viime hetken muutosten varalta. Lue lisätietoja retkistä:

Kenelle: Retki on vain Tringan jäsenille. Enintään 40 osallistujaa.
Oppaina: Aleksi Mikola, Juho Tirkkonen, Niko Aarnio
Retkimaksu: Tringan jäsen 68 €, Tringan jäsen Alle 18-v./opiskelija/työtön 48 €. Maksu sisältää opastuksen, kuljetuksen tilausbussilla ja tapaturmavakuutuksen retken ajan.
Lähtöpaikka: Kiasman matkailuliikenteen pysäkki, Mannerheiminaukio 2
Retkiaika: Lähtö klo 7.00. Paluu viimeistään klo 18.30.
Lähtöpaikka kartalla
Ilmoittautuminen ja retkimaksu alkaen 9.8. klo 9, viimeistään 14.9. seuraavan linkin kautta:
Ilmoittautuminen Länsi-Uudenmaan petoretkelle
Ilmoittautumisen peruminen: opastukset(ÄT)tringa.fi
Mikäli perut osallistumisesi viimeistään 14.9., sinulle palautetaan maksamasi retkimaksu – (miinus) 15 euroa.
Mikäli perut osallistumisesi 15.9. tai sen jälkeen, tai et tule retkelle, jolle olet ilmoittautunut, retkimaksua ei palauteta.
Tiedustelut: opastukset(ÄT)tringa.fi
Voit antaa retkestä palautetta oheisen lomakkeen kautta: retkipalautelomake. Palautteista on hyötyä tulevien retkien suunnittelussa.

Fiskarsinmäen kävelyretki
2026-09-19 08:30 - 10:30
Fiskarsinmäen luontopolku mutkittelee Espoonlahden pohjukassa kauniilla lehtoalueella. Kuljemme noin 1,5 kilometrin kävelyreitin polkua pitkin. Reitin puolivälissä on lintutorni, josta pääsee katsomaan Espoonlahden kosteikko- ja vesilinnustoa. Mikäli maasto on tarpeeksi kuivaa, käväisemme myös “komppaamassa” eli kävelemässä rantaniityllä. Polku saattaa olla paikoin mutainen, joten pitkävartisia retkeilykenkiä suositellaan.
Retkelle tulee ilmoittautua (ks. alempana).
Katso retkitiedot tapahtumakalenterista vielä retkeä edeltävänä iltana mahdollisten viime hetken muutosten varalta. Lue myös yleiset retkiohjeet.

Kenelle: Retki on vain Tringan jäsenille, enintään 20 osallistujaa
Retkimaksu: 15 €. Retkimaksu sisältää opastuksen ja tapaturmavakuutuksen retken ajan.
Oppaana: Touko Torppa
Retken lähtö klo 8.30 Fiskarsinmäen luontopolun parkkipaikka, os. Lasilaakso 20, Espoo. HUOM! Luontopolun parkkipaikalle mahtuu noin 8 autoa. Muualla Lasilaakson alueella on aluepysäköintikielto. Lasimäentien varressa kerrostalojen läheisyydessä on 4 tunnin kiekkopaikkoja, lisäksi Lasitörmä -tien päässä on isompi pysäköintialue.
Lähtöpaikka kartalla
Retken päättyminen noin klo 10.30, sama paikka
Ilmoittautuminen alkaen 9.8. klo 9, viimeistään 16.9. seuraavan linkin kautta:
Ilmoittautuminen Fiskarsinmäen retkelle
Ilmoittautumisen peruutus: opastuksetÄTtringa.fi. Enintään 15 € retkimaksuja ei palauteta. Mikäli retki perutaan Tringan taholta, retkimaksu palautetaan.
Tiedustelut: opastuksetÄTtringa.fi
Retkipalaute: Voit antaa retkipalautetta verkkolomakkeella: retkipalautelomake. Palautteista on paljon hyötyä tulevien retkien suunnittelussa.

Lapinlahden retki
2026-09-19 10:00 - 12:00
Retkellä tutustutaan syksyiseen Lapinlahden sairaalapuiston linnustoon. Kulttuurihistoriallisesti arvokkaan urbaanin luonnon keskellä havainnoidaan lintuja sekä silmin että korvin. Etsitään pensaista taigauunilintua, kerttuja ja nokkavarpusia ja opetellaan eri lajien kutsuääniä. Tähyillään taivaalta suo- ja varpushaukkoja. Kuulostellaan muuttavia keltavästäräkkejä ja metsäkirvisiä, myös lapinkirvinen mahdollinen. Keskustellaan lintujen tunnistamisesta ja äänittämisestä. Kävelyä kertyy noin puolitoista kilometriä. Kävelyä kertyy helppokulkuisia väyliä enintään 2 km. Retki järjestetään yhteistyössä Lapinlahden Lähteen kanssa. Lähteen kahvila on auki retken jälkeen.

Retkelle tulee ilmoittautua (ks. alempana).
Katso retkitiedot tapahtumakalenterista vielä retkeä edeltävänä iltana mahdollisten viime hetken muutosten varalta. Lue lisää Tringan retkistä:
Retkiohjeita

Kenelle: Retki on avoin kaikille, enintään 25 osallistujaa.
Retkimaksu: Maksuton
Oppaana: Hannu Varkki
Retken lähtö: Klo 10, Lapinlahden päärakennuksen portti, Lapinlahdenpolku 8
Lähtöpaikka kartalla
Retken päättyminen: Noin klo 12, sama paikka
Ilmoittautuminen: Alkaen 9.8. klo 9, viimeistään 17.9. seuraavan linkin kautta:

Ilmoittautuminen Lapinlahden retkelle

Peruthan ilmoittautumisesi ellet pääsekään retkelle. Jätäthän koiraystäväsi kotiin.
Tiedustelut, ilmoittautumisen peruutus opastuksetÄTtringa.fi
Voit antaa retkestä palautetta oheisen lomakkeen kautta: retkipalautelomake. Palautteista on paljon hyötyä Tringan tulevien tapahtumien suunnittelussa.

Syysmuutonseurantaa Vuosaarenhuipulla
2026-09-19 10:00 - 13:00
Tringan opas päivystää Vuosaarenhuipulla klo 10-13. Opas auttaa lintujen löytämisessä ja tunnistamisessa ja näyttää lintuja kaukoputkesta. Oppaalta voi kysyä linnuista, lintuharrastuksesta ja Tringan toiminnasta. Torniopastukset soveltuvat hyvin myös aloitteleville lintuharrastajille. Ota omat kiikarit mukaan, jos sinulla sellaiset on.
Kenelle: Tapahtuma on avoin kaikille
Tapahtumapaikka: Vuosaaren täyttömäki/täyttömäen keskiosa, tuulipussikukkulalta noin 100 m pohjoiseen.
Voit tulla paikalle oman aikataulun mukaan. Yhteislähtö Vuosaarenhuipun eteläiseltä sisäänkäynniltä Niinisaarentien eteläpäästä isolta pysäköinti-/piknikalueelta klo 9.45.
Yhteislähtöpaikka kartalla
Jos tulet myöhemmin, suuntaa kohti tuulipussikukkulaa.

Tapahtuma-aika: Lauantai 19.9. klo 10-13.
Ilmoittautuminen: Ei ilmoittautumista
Lintuopastuksessa on säävaraus. Katso mahdolliset viime hetken muutokset Tringan tapahtumakalenterista.
Tiedustelut: opastuksetÄTtringa.fi
Palaute: Voit antaa opastuksesta palautetta verkkolomakkeella: retkipalautelomake. Palautteista on paljon hyötyä tulevien tapahtumien suunnittelussa.

Aloittelevan lintuharrastajan Lammaslammen retki
2026-09-20 10:00 - 12:00
Aloittelevan lintuharrastajan retket on tarkoitettu ja soveltuvat nimensä mukaisesti parhaiten aloitteleville lintuharrastajille. Retkillä keskitytäänkin havainnoimaan ja opetellaan tunnistamaan perusteellisemmin hyvin havaittavissa olevia lintuja. Mistä voi tietää, että tämä lintu on juuri tämä eikä joku muu melko samannäköinen? Oppaalta voi rauhassa kysellä linnuista, lintuharrastuksesta ja Tringan toiminnasta.
Lammaslammen kävelyretkellä kuljetaan leppoisaan tahtiin helppokulkuinen 2-3 km reitti Pähkinärinteen-Hämeenkylän maisemissa ja havainnoidaan syksyn lintuja. Lintujen syysmuutto on hyvässä vauhdissa. Maastossa voi nähdä nuoria tämän kesän poikasia.
Jos sinulla on kiikarit, ota ne mukaan. Jätäthän koiraystäväsi kotiin.
Retkelle tulee ilmoittautua (ks. alempana).
Katso retkitiedot tapahtumakalenterista vielä retkeä edeltävänä iltana mahdollisten viime hetken muutosten varalta. Lue retkiohjeita myös täältä:
Kenelle: Retki on suunnattu lintuharrastusta aloitteleville. Retkelle voivat ilmoittautua Tringaan kuulumattomat sekä Tringaan vuonna 2024 tai sen jälkeen liittyneet. Enintään 25 osallistujaa.
Lue lisää Tringan retkistä:

Retkelle tulee ilmoittautua (ks. alempana).
Retkellä on säävaraus. Katso retkitiedot tapahtumakalenterista vielä retkeä edeltävänä iltana mahdollisten viime hetken muutosten varalta.
Kenelle: Retki on avoin kaikille, enintään 25 osallistujaa
Retkimaksu: Maksuton
Oppaana: Viktor Lunetta
Retken lähtö: Klo 10, Lammaslammen laituri Lammaslammen itäpuolella (Huom! ei “Ratagolf-rannan laituri”, joka on lammen eteläpuolella). Autolla pääsee Lammaslammentien päähän, jossa parkkipaikka.
Lähtöpaikka kartalla
Retken päättyminen: Noin klo 12, sama paikka
Ilmoittautuminen: Alkaen 9.8. klo 9, viimeistään 18.9. seuraavan linkin kautta
Ilmoittautuminen Lammaslammen retkelle
Peruthan ilmoittautumisesi ellet pääsekään retkelle. Retkille ei tule tulla ilmoittautumatta. Osallistujamäärät on mitoitettu sellaisiksi, että kaikki osallistujat näkevät ja kuulevat oppaan.
Tiedustelut ja ilmoittautumisen peruutus: opastukset(ÄT)tringa.fi
Voit antaa retkestä palautetta oheisen lomakkeen kautta: retkipalautelomake. Palautteista on hyötyä tulevien retkien suunnittelussa.

Laajalahden lintuopastus Elfvikin lintutornilla
2026-09-20 10:00 - 12:00
Tringan opas päivystää lintutornilla klo 10-13. Opas auttaa lintujen löytämisessä ja tunnistamisessa ja näyttää lintuja kaukoputkesta. Oppaalta voi kysyä linnuista, lintuharrastuksesta ja Tringan toiminnasta. Torniopastukset soveltuvat hyvin aloitteleville lintuharrastajille. Ota omat kiikarit mukaan, jos sinulla sellaiset on.
Villa Elfvikin lintutorni on oivallinen paikka Laajalahden lintujen tarkkailuun. Lintutorni sijaitsee noin 700 metrin mittaisen Villa Elfvikin luontopolun varrella. Tornin vieressä on retkipöytä eväiden syömistä varten. Luontopolku on esteetön. Tornin ensimmäiselle tasolle pääsee myös pyörätuolilla tai lastenrattaiden kanssa. Laajalahden luonnonsuojelualue on osa Natura 2000 -verkostoa ja yksi Suomen merkittävimpiä lintukosteikoita. Parkkipaikka löytyy osoitteesta Elfvikintie 4. Laajalahdelle pääsee helposti myös julkisilla, sillä pikaratikka 15:lla on pysäkki Lahdenpohjassa. Pysäkiltä on matkaa Villa Elfvikin luontotalolle noin 800 metriä. Kehä I:n varrella on myös useita bussipysäkkejä, joilta pääsee kävellen Laajalahdelle.
Opastuspaikka kartalla.
Ei ilmoittautumista.
Lintuopastuksessa on säävaraus. Katso mahdolliset viime hetken muutokset Tringan tapahtumakalenterista.
Tiedustelut: opastuksetÄTtringa.fi
Palaute: Voit antaa opastuksesta palautetta verkkolomakkeella: retkipalautelomake. Palautteista on hyötyä tulevien tapahtumien suunnittelussa.

Lasten lintuopastus Viikin Hakalan katselulavalla
2026-09-20 10:00 - 12:30
Tringan lasten lintuoppaat päivystävät Helsingin Viikissä Hakalan katselulavalla sunnuntaina 20.9. klo 10-12:30. Oppaat auttavat lintujen tunnistuksessa ja näyttävät lintuja yhdistyksen kaukoputkesta. Lapset voivat myös halutessaan osallistua leikkimieliseen lintubingoon. Opastuksen kohderyhmänä ovat kaikenikäiset lapset. Huoltajat ovat totta kai myös tervetulleita.
Katselulavalla voi piipahtaa tai jäädä pidemmäksikin aikaa. Opastukselle kannattaa pukeutua sään mukaan ja ottaa omat eväät. Omat kiikarit kannattaa myös ottaa mukaan, jos sellaiset löytyvät, mutta ilmankin pärjää. Tervetuloa mukaan!
Hakalan katselulava kartalla
Ei ilmoittautumista.
Lintuopastuksella on säävaraus. Katso mahdolliset viime hetken muutokset Tringan tapahtumakalenterista.

Kuva Ⓒ Hanna Hyvönen

Vanhankaupunginlahden lintuopastus Hakalan katselulavalla
2026-09-20 13:00 - 15:00, 2026-09-27 13:00 - 15:00, 2026-10-04 13:00 - 15:00
Tringan opas päivystää Hakalan katselulavalla klo 13-15. Opas auttaa lintujen löytämisessä ja tunnistamisessa ja näyttää lintuja kaukoputkesta. Oppaalta voi kysyä linnuista, lintuharrastuksesta ja Tringan toiminnasta. Torniopastukset soveltuvat hyvin aloitteleville lintuharrastajille. Ota omat kiikarit mukaan, jos sinulla sellaiset on.
Viikin-Vanhankaupunginlahden alue on yksi Suomen tunnetuimpia ja arvokkaimpia lintualueita, joka houkuttelee lintuharrastajia retkeilemään vuoden ympäri. Alueen arvoa lisää entisestään sen sijainti Helsingin maantieteellisessä keskustassa. Alueella on kattava lintutornien ja katselulavojen verkosto. Liikkuminen alueella sujuu hyväkuntoisia kävelyteitä pitkin kävellen tai polkupyörällä. Ruovikkoalueita on hoidettu aktiivisesti viime vuosina yhteistyössä kaupungin ja Tringan kanssa, mikä on lisännyt alueella pesivien ja levähtävien lintujen määrää. Alueen linnustoa seurataan säännöllisesti ja siellä tavataan säännöllisesti myös harvinaisempia lintuja ahkeran retkeilyn ansiosta.
Hakalan katselulava sijaitsee Vanhankaupunginlahtea reunustavan kevyen liikenteen väylän varrella. Paikalle pääsee kävellen tai polkupyörällä Viikistä Hakalanniementien kautta tai Herttoniemen-Fastholman suunnalta jatkamalla kevyen liikenteen väylää kohti Hakalaa. Viikin Gardeniasta matka on noin 2 km, samoin Herttoniemestä.
Hakalan katselulava kartalla
Ei ilmoittautumista.
Lintuopastuksessa on säävaraus. Katso mahdolliset viime hetken muutokset Tringan tapahtumakalenterista.
Tiedustelut: opastuksetÄTtringa.fi
Palaute: Voit antaa opastuksesta palautetta verkkolomakkeella: retkipalautelomake. Palautteista on hyötyä tulevien tapahtumien suunnittelussa.

Viikin retki
2026-09-22 10:00 - 13:00
Viikin päiväretkellä tarkkaillaan syksyn lintuja niin maalla, merellä kuin ilmassa. Retkellä kuljetaan hitaasti ja pysähdellään usein. Hakalan katselulavalla pidetään reilu evästauko. Kävelyä kertyy noin 3-4 km. Kulkuväylät ovat helppokulkuisia mutta eivät esteettömiä.
Retkelle tulee ilmoittautua (ks. alempana).
Katso retkitiedot tapahtumakalenterista vielä retkeä edeltävänä iltana mahdollisten viime hetken muutosten varalta. Lue lisää Tringan retkistä:

Kenelle: Retki on vain Tringan jäsenille, enintään 16 osallistujaa
Retkimaksu: 15 €. Retkimaksu sisältää opastuksen ja tapaturmavakuutuksen retken ajan.
Oppaana: Eero Haapanen
Retken lähtö klo 10, Viikki/Koetilantie 1/Lintuvarusteen edusta
Lähtöpaikka kartalla
Retken päättyminen noin klo 13, sama paikka
Ilmoittautuminen alkaen 9.8. klo 9, viimeistään 19.9. seuraavan linkin kautta:
Ilmoittautuminen Viikin retkelle
Ilmoittautumisen peruutus: opastuksetÄTtringa.fi. Enintään 15 € retkimaksuja ei palauteta. Mikäli retki perutaan Tringan taholta, retkimaksu palautetaan.
Tiedustelut: opastuksetÄTtringa.fi
Retkipalaute: Voit antaa retkipalautetta verkkolomakkeella: retkipalautelomake. Palautteista on hyötyä tulevien retkien suunnittelussa.

Töölönlahden lintuhistoriaa ja syyslintuja
2026-09-22 17:00 - 19:00
Retkellä kerrotaan Töölönlahden vaiheista lintupaikkana viimeisen 200 vuoden aikana ja linturetkistä ennen muinoin, Magnus von Wrightin retkistä 1830-luvulta alkaen. Samalla tarkkaillaan Töölönlahden syyslintuja.
Retkelle tulee ilmoittautua (ks. alempana).
Katso retkitiedot tapahtumakalenterista vielä retkeä edeltävänä iltana mahdollisten viime hetken muutosten varalta. Lue lisää Tringan retkistä:
Retkiohjeita

Kenelle: Retki on vain Tringan jäsenille, enintään 25 osallistujaa.
Retkimaksu: maksuton
Oppaana: Eero Haapanen
Retken lähtö klo 17 Töölönlahden eteläranta
Lähtöpaikka kartalla
Retken päättyminen: Noin klo 19 sama paikka
Ilmoittautuminen: Alkaen 9.8. klo 9, viimeistään 20.9. seuraavan linkin kautta:
Ilmoittautuminen Töölönlahden retkelle
Peruthan ilmoittautumisesi ellet pääsekään retkelle.
Tiedustelut, ilmoittautumisen peruutus: opastuksetÄTtringa.fi
Voit antaa retkestä palautetta oheisen lomakkeen kautta: retkipalautelomake. Palautteista on paljon hyötyä Tringan tulevien tapahtumien suunnittelussa.

Vuosaarenhuipun retki ja syysmuutonseurantaa
2026-09-24 11:00 - 14:00
Vuosaarenhuipun retkellä tarkkaillaan syksyn lintuja ja sääolosuhteiden salliessa seurataan myös syysmuuttoa. Ajankohta on vilkasta petolintujen muuttoaikaa. Retkellä kuljetaan hitaasti ja pysähdellään usein. Reitillä on korkeuseroja ja rappusia. Kävelyä kertyy 2-3 km.
Retkelle tulee ilmoittautua (ks. alempana).
Katso retkitiedot tapahtumakalenterista vielä retkeä edeltävänä iltana mahdollisten viime hetken muutosten varalta. Lue myös yleisohjeita retkistä:
Kenelle: Retki on vain Tringan jäsenille. Enintään 18 osallistujaa.
Retkimaksu: 15 €
Oppaana: Mikko Salonen
Retken lähtö: Klo 11, Vuosaarenhuipun eteläinen pysäköintialue Niinisaarentien ja Satamakaaren kulmassa
Lähtöpaikka kartalla
Retken päättyminen: Noin klo 14, sama paikka
Ilmoittautuminen ja retkimaksu: Alkaen 9.8. klo 9, viimeistään 21.9. seuraavan linkin kautta
Ilmoittautuminen Vuosaarenhuipun retkelle
Peruthan ilmoittautumisesi ellet pääsekään retkelle. Enintään 15 € retkimaksuja ei palauteta. Yli 15 € retkimaksusta palautetaan 15 € ylittävä osuus, kun peruminen tapahtuu viimeistään viimeisenä ilmoittautumispäivänä. Mikäli retki perutaan Tringan taholta, retkimaksu palautetaan.
Tiedustelut, ilmoittautumisen peruutus: opastuksetÄTtringa.fi
Voit antaa retkestä palautetta oheisen lomakkeen kautta: retkipalautelomake. Palautteista on hyötyä tulevien retkien suunnittelussa.

Retki Hangon lintuasemalle TÄYNNÄ Voit ilmoittautua jonoon
2026-09-26 07:00 - 18:30
Syksyn lajistollisesti monipuolisin ja lintumäärällisesti runsain aika yhdellä Suomen parhaista lintupaikoista, Hangon lintuasemalla, tarjoaa runsaasti niin hanhia, pikkulintuja, kyyhkyjä, kuin petolintuja ja kurkiakin. Syksyn muuttopäivät voivat olla Haliaksella todella näyttäviä säiden osuessa kohdalleen. Retkellä vieraillaan Tringan ylläpitämällä Hangon lintuasemalla eli Haliaksella, jolla vietetään 4-5 tuntia. Myös Tulliniemen luontopolun metsät vilisevät lintuja. Retkellä on mahdollisuus sääolosuhteiden salliessa tutustua myös lintujen rengastukseen.
Haliakselle kuljetaan luontopolkua Hangon Tulliniemestä. Yhdensuuntainen kävelymatka lintuasemalle on noin 3,7 km, hiekkatietä, metsäpolkuja, kallioita. Reitti voi paikoin olla liukas. Kallioilla on muutama hankalampikulkuinen kohta. Kaukoputki kannattaa ottaa matkaan oman harkinnan mukaan, kantamismatkat huomioiden.
Lue lisäohjeita Tringan retkistä:
Retkiohjeita

Kenelle: Retki on vain Tringan jäsenille, enintään 36 0sallistujaa
Oppaana: Juha Ojala, Nico Niemenmaa, Susanna Viukari
Retkimaksu: Tringan jäsen 68 €. Tringan jäsen alle 18-v./opiskelija/työtön 48 €. Maksu sisältää opastuksen, edestakaisen kuljetuksen tilausbussilla sekä tapaturmavakuutuksen retken ajan.
Retken lähtö: Klo 7, Kiasman matkailuliikenteen pysäkki, Mannerheiminaukio 2
Retken paluu viimeistään klo 18,30
Ilmoittautuminen ja retkimaksu: alkaen 9.8. klo 9, viimeistään 21.9. seuraavan linkin kautta:
Ilmoittautuminen Halias-retkelle
Ilmoittautumisen peruminen: Lähetä peruutuksesta sähköposti: opastuksetÄTtringa.fi
Mikäli perut osallistumisesi viimeistään 21.9. sinulle palautetaan maksamasi retkimaksu – (miinus) 15 €.
Mikäli perut osallistumisesi 22.9. tai sen jälkeen tai et tule retkelle, jolle olet ilmoittautunut, retkimaksua ei palauteta.
Ilmoittautuminen jonoon: Mikäli retki on varattu täyteen ja haluat ilmoittautua jonoon, lähetä sähköposti: opastuksetÄTtringa.fi
Tiedustelut: opastuksetÄTtringa.fi
Voit antaa retkestä palautetta oheisen lomakkeen kautta: retkipalautelomake. Hyödynnämme palautetta tulevien retkien suunnittelussa.

Syysmuutonseurantaa Vuosaarenhuipulla
2026-09-26 10:00 - 13:00
Tringan opas päivystää Vuosaarenhuipulla klo 10-13. Opas auttaa lintujen löytämisessä ja tunnistamisessa ja näyttää lintuja kaukoputkesta. Oppaalta voi kysyä linnuista, lintuharrastuksesta ja Tringan toiminnasta. Torniopastukset soveltuvat hyvin myös aloitteleville lintuharrastajille. Ota omat kiikarit mukaan, jos sinulla sellaiset on.
Kenelle: Tapahtuma on avoin kaikille
Tapahtumapaikka: Vuosaaren täyttömäki/täyttömäen keskiosa, tuulipussikukkulalta noin 100 m pohjoiseen.
Voit tulla paikalle oman aikataulun mukaan. Yhteislähtö Vuosaarenhuipun eteläiseltä sisäänkäynniltä Niinisaarentien eteläpäästä isolta pysäköinti-/piknikalueelta klo 9.45.
Yhteislähtöpaikka kartalla
Jos tulet myöhemmin, suuntaa kohti tuulipussikukkulaa.

Tapahtuma-aika: Lauantai 26.9. klo 10-13.
Ilmoittautuminen: Ei ilmoittautumista
Lintuopastuksessa on säävaraus. Katso mahdolliset viime hetken muutokset Tringan tapahtumakalenterista.
Tiedustelut: opastuksetÄTtringa.fi

Nuuksion Nahkiaispolun kierros
2026-09-27 08:00 - 12:00
Syksyisellä retkellä kierretään Nuuksion kansallispuistossa Haukkalammen pysäköintialueelta lähtevä noin 2 km mittainen Nahkiaispolku. Retkellä koukataan Maulaniityn kautta, joten kävelyä kertyy yhteensä noin 4 km. Nahkiaispolku kulkee hyvin tyypillisissä Nuuksion maisemissa, reitin varrella on vanhaa kuusimetsää, kallioita, jyrkkiä nousuja ja laskuja, puronvartta ja pieni niitty. Reitin varrella on opastauluja, jotka kertovat mm. alueella tehdyistä moninaisista ennallistamistöistä. Reitillä on hyvin jyrkkiä laskuja ja nousuja, joissa on myös portaat. Kosteissa paikoissa Nahkiaispolulla on pitkospuita ja puron ylityksiä varten on siltoja. Odotettavissa on metsälajistoa kuten hömö- ja töyhtötiaisia, pyitä sekä mahdollisia syksyn vaelluslajeja. Myös pähkinähakki on hyvällä onnella mahdollista havaita.

Retkelle tulee ilmoittautua (ks. alempana).

Katso retkitiedot tapahtumakalenterista vielä retkeä edeltävänä iltana mahdollisten viime hetken muutosten varalta. Lue myös yleiset retkiohjeet.
Retkiohjeita
Kenelle: Retki on vain Tringan jäsenille, enintään 14 osallistujaa
Retkimaksu: 20 €. Retkimaksu sisältää opastuksen ja tapaturmavakuutuksen retken ajan.
Oppaana: Juha Ojala
Retken lähtö klo 8, Espoo/Haukkalammen pysäköintialue/Haukkalammentie 32.
Lähtöpaikka kartalla
Retken päättyminen viimeistään klo 12
Ilmoittautuminen ja retkimaksu alkaen 9.8. klo 9, viimeistään 23.9. seuraavan linkin kautta:
Ilmoittautuminen Nuuksion Nahkiaispolun retkelle
Ilmoittautumisen peruminen: Lähetä peruutuksesta sähköposti: opastukset(ÄT)tringa.fi
Mikäli perut osallistumisesi viimeistään 23.9., sinulle palautetaan maksamasi retkimaksu – (miinus) 15 euroa.
Mikäli perut osallistumisesi 24.9. tai sen jälkeen tai et tule retkelle, jolle olet ilmoittautunut, retkimaksua ei palauteta.

Tiedustelut: opastukset(ÄT)tringa.fi
Voit antaa retkestä palautetta oheisen lomakkeen kautta: retkipalautelomake. Palautteista on hyötyä tulevien retkien suunnittelussa.

Isosaaren syysretki
2026-09-27 08:00 - 16:00
Helsingin ulkosaaristossa sijaitseva Isosaari toimi puolustusvoimien linnakesaarena vuoteen 2014 asti. Saari avautui yleisölle kesällä 2017. Saareen vettä johtavan vesiputken vaurioitumisen myötä Isosaareen ei ole ollut reittivenekuljetuksia keväästä 2024 alkaen. Saareen on kuitenkin päässyt omalla veneellä tai tilausvenekuljetuksella. Tringa järjestää Isosaareen vuosittain 1-2 retkeä. Retkellä kierretään saarta, tähytään merilintuja ja havainnoidaan mahdollista muuttoa. Kävelyä kertyy hiekkateitä, rantakallioita 3-5 km. Kallioilla voi olla liukasta. Opas tietä ja kertoo myös saaren historiasta. Saaressa kaukoputkesta on hyötyä. Koska Isosaaren turistipalvelut ovat toistaiseksi päättyneet, saaressa ei ole käytössä vessoja, eikä siellä ole muitakaan palveluja. Taksiveneessä on wc.
Isosaaren historiaa
Katso retkitiedot tapahtumakalenterista vielä retkeä edeltävänä iltana mahdollisten viime hetken muutosten varalta.
Lue lisää Tringan retkistä täältä:
https://tringa.fi/retkiohjeita/
Kenelle: Retki on vain Tringan jäsenille. Enintään 24 osallistujaa.
Oppaana: Eero Haapanen
Retkimaksu: Tringan jäsen 74 €. Maksu sisältää opastuksen, kuljetuksen tilaustaksiveneellä, tapaturmavakuutuksen retken ajan.
Retken lähtö: Klo 8 Kauppatori, Keisarinkluodonlaituri
Lähtöpaikka kartalla
Retken päättyminen: Paluulähtö Isosaaresta lintu- ja säätilanteen mukaan, viimeistään klo 14, jolloin ollaan Kauppatorilla viimeistään n. klo 15
Ilmoittautuminen ja retkimaksu: alkaen 9.8. klo 9, viimeistään 13.9. seuraavan linkin kautta:
Ilmoittautuminen Isosaaren retkelle
Ilmoittautumisen peruminen: Lähetä peruutuksesta sähköposti: opastuksetÄTtringa.fi
Mikäli perut osallistumisesi viimeistään 13.9., sinulle palautetaan maksamasi retkimaksu – (miinus) 15 euroa.
Mikäli perut osallistumisesi 14.9. tai sen jälkeen tai et tule retkelle, jolle olet ilmoittautunut, retkimaksua ei palauteta.
Ilmoittautuminen jonoon: Mikäli retki on varattu täyteen ja haluat ilmoittautua jonoon, lähetä sähköposti: opastukset(ÄT)tringa.fi. Ilmoita jonovarauksen yhteydessä puhelinnumerosi.
Tiedustelut: opastukset(ÄT)tringa.fi
Voit antaa retkestä palautetta oheisen lomakkeen kautta: retkipalautelomake. Palautteista on hyötyä tulevien retkien suunnittelussa.

Add to calendar

Utön syysretki TÄYNNÄ Voit ilmoittautua jonoon
2026-10-01 - 2026-10-04
Suomen eteläisin ympärivuotisesti asuttu saari on kuuluisa mm. lukemattomista vuosien varrelle osuneista erityisistä lintuhavainnoista. Utön lintutarjonta on aina mielenkiintoinen ja yllätyksellinen. Ja vaikka lintuanti ei onnistuisikaan yllättämään, saaren ja ympäröivän meren maisemat ovat lumonneet monet. Retki sisältää syysmuutonseurantaa sekä kiertelyä saaressa. Kävelymatkat ovat lyhyitä. Tarkempi retkiohjelma lähetetään ilmoittautuneille lähempänä retkeä.
Retkellä majoitutaan mukavasti puolihoidossa Utö Havshotellissa. Ilmoita ilmoittautumisen yhteydessä tarvittaessa mahdollinen erityisruokavaliosi. Saaressa on kauppa. Hotellilta voi ostaa halutessaan lounaan. Yhteysaluksessa on ravintola.

Kulku Nauvoon kimppakyydein. Kimppakyytimaksu maksetaan auton kuljettajalle. Pärnäisten satamassa on tilava pysäköintialue. Valitse ilmoittautumisen yhteydessä voitko tarjota kimppakyytiä tai tarvitsetko kimppakyydin.
Retken aikana on mahdollista osallistua erillismaksusta Utön majakan esittelyyn. Varaa majakkaopastus ilmoittautumisen yhteydessä.
Retkeläisillä on retken ajan voimassa BirdLife Suomen tapaturmavakuutus. Vakuutus ei kata esineistölle kuten optiikalle aiheutuneita vahinkoja. Matkavakuutus onkin suositeltava.
Retkeä odotellessa kannattaa lukea Juha Laaksosen kirja Murha Lintusaarella. Karusta aiheestaan huolimatta hauska kirja, sisältää myös lintutietoa.
Utössä asuvan lintuharrastaja Jorma Tenovuon blogista voi puolestaan lukea Utön lintutapahtumista vuosien varrelta ja tarkistaa saaren tuoreimmat lintuhavainnot:
http://www.jtenovuo.com/blogi/
Lue yleiset retkiohjeet täältä:

Kenelle: Retki on vain Tringan jäsenille. Enintään 16 osallistujaa.
Retkiaika ja lähtöpaikka: Lähtö Nauvon Pärnäisten satamasta (Saaristotie 5861) torstaina 1.10. klo 13.30. Saaressa ollaan perillä noin klo 18.15. Paluulähtö sunnuntaina 4.10. klo 12. Pärnäisiin saapuminen noin klo 17.
Retken hinta: 725 € (1 hh)/ 500 € (2 hh). Retkimaksu sisältää opastuksen, majoittumisen 3 yötä Utö Havshotellin Kasarmissa, puolihoidon (aamiainen ja päivällinen), tapaturmavakuutuksen retken ajan. Voit varata majoittumisen 2 hengen huoneessa vain, mikäli sinulla on jo tiedossa huonekaveri. Ilmoita hänen nimensä ilmoittautumisen yhteydessä. Lisäksi kimppakyytimaksu, joka maksetaan suoraan kuljettajalle.
Oppaina: Tuomas Kervinen (linnut) ja Jaana Sarvala (käytännön asiat)
Ilmoittautuminen ja retkimaksu: Ilmoittautuminen ja varausmaksu 100 € alkaen 3.5.2026 klo 9, viimeistään 1.9. oheisen linkin kautta:

https://tringa.tapahtumiin.fi/fi/events/e/syysretki-utoon/6918b0da2a908ffe0d8b4567

Loppumaksu 625 € (1 hh)/400 € (2 hh) maksetaan Tringan retkitilille [REDACTED] viimeistään 1.9. Kirjoita loppumaksun viestikenttään ”Utön syysretki 2026 loppumaksu” ja maksetun retkeläisen nimi/retkeläisten nimet. Huom! Loppumaksusta ei tule erillistä ilmoitusta joten merkitse maksun eräpäivä heti kalenteriisi tai tee ajastettu maksu heti, niin vältyt mahdollisilta muistutuskuluilta 15 €.
Ilmoittautumisen peruminen: Lähetä peruutuksesta sähköposti: opastuksetÄTtringa.fi. Saat ohjeet retkimaksun palautuksen hakemiseksi.
Peruutus viimeistään 1.9. Maksupalautus =maksettu retkimaksu – (miinus) 15 €.
Peruutus 2.9.-15.9. Maksupalautus=maksettu retkimaksu -(miinus) 150 €
Peruutus 16.9. tai sen jälkeen: Ei maksupalautusta ellei saada toista osallistujaa tilalle, jolloin palautetaan maksettu retkimaksu – (miinus) 150 €.
Tiedustelut ja jonoon ilmoittautuminen: opastukset(ÄT)tringa.fi
Voit antaa retkestä palautetta oheisen lomakkeen kautta: retkipalautelomake. Palautteista on paljon hyötyä tulevien retkien suunnittelussa.

Add to calendar

EBW-muutonseurantaa Bergön lintutornilla
2026-10-03 08:00 - 13:00
Syys-lokakuun vaihde on vilkasta muuttoaikaa monille lajeille ja vaelluslintujenkin näkemiseen on hyvät mahdollisuudet. Muuttoa tarkkaillaan opastetusti Espoon Bergön lintutornista, josta on hyvä havainnoida niin muuttavia kuin paikallisiakin lintuja. Paikalle voi tulla koko ajaksi tai omien aikataulujen puitteissa. Oma kaukoputki on suositeltava, muttei välttämätön. Tapahtuma on osa Euroopan laajuista EuroBirdWatch- yhteismuutontarkkailua.

Kenelle: Tapahtuma on avoin kaikille
Tapahtuma-aika: Tringan opas paikalla klo 8-13.
Tapahtumapaikka: Espoon Suvisaaristo/Bergön lintutorni, Bergöntie 8. Bergöntieltä on noin 200 metrin kävely polkua pitkin tornille. Lähimmäksi julkisilla pääsee Espoonlahdesta (Kauppakeskus Lippulaiva) bussilla 145. Bergöntien varressa on tilava pysäköintialue.
Bergön lintutorni kartalla
Ilmoittautuminen: Ei ilmoittautumista
Tiedustelut: opastukset@tringa.fi

EBW-muutonseurantaa Herttoniemen Majavakalliolla
2026-10-03 08:00 - 14:00
Lokakuun alku on vilkasta muuttoaikaa monille lintulajeille ja vaelluslintujenkin näkemiseen on hyvät mahdollisuudet. Syysmuuttoa tarkkaillaan opastetusti Herttoniemessä Majavatien kalliolta, jolta on hyvät näkymät Vanhankaupunginlahdelle. Tapahtuma on osa Euroopan laajuista EuroBirdWatch- yhteismuutontarkkailua.
Säävaraus. Tarkista tapahtumatiedot opastusta edeltävänä iltana mahdollisten viime hetken muutosten varalta. Opastuksen varapäivä 4.10.
Kenelle: Tapahtuma on avoin kaikille
Tapahtumapaikka: Herttoniemi/Majavatien pohjoispään pohjoispuolen kallio.
Tapahtumapaikka kartalla
Tapahtuma-aika: Oppaat paikalla klo 8-14. Paikalle voi saapua oman aikataulun mukaan.
Ilmoittautuminen: Ei ilmoittautumista
Tiedustelut: opastukset@tringa.fi

Inkoon Kirkkolahden kävelyretki
2026-10-03 16:30 - 19:00
Inkoon Kirkkolahti on matala ruovikkorantainen satamalahti. Retki tekee kierroksen Lilluddenin kautta kirkolle. Kirkon pohjoispuolella katsellaan peltojen suuntaan. Retki palaa sataman itäpuolitse ruovikon reunaa menevää kävelytietä takaisin satamaan. Retki kulkee helppokulkuisia kävelyteitä pitkin. Kävelyä kertyy noin 3 km.

Retkelle tulee ilmoittautua (ks. alempana).

Katso retkitiedot tapahtumakalenterista vielä retkeä edeltävänä iltana mahdollisten viime hetken muutosten varalta. Lue lisää Tringan retkistä:
Retkiohjeita

Kenelle: Retki on avoin kaikille, enintään 25 osallistujaa
Retkimaksu: Maksuton
Oppaana: Nico Niemenmaa
Retken lähtö: Klo 16.30, Inkoon satama
Lähtöpaikka kartalla
Retken päättyminen: Noin klo 19, sama paikka
Ilmoittautuminen: Alkaen 6.9. klo 9, viimeistään 1.10. seuraavan linkin kautta:
Ilmoittautuminen Kirkkolahden retkelle
Retkille ei tule tulla ilmoittautumatta. Osallistujamäärät on mitoitettu sellaisiksi, että kaikki osallistujat näkevät ja kuulevat oppaan. Jätäthän koiraystäväsi kotiin. Peruthan ilmoittautumisesi ellet pääsekään retkelle.
Tiedustelut ja peruutus: opastuksetÄTtringa.fi

Voit antaa retkestä palautetta oheisen lomakkeen kautta: retkipalautelomake. Palautteista on hyötyä tulevien retkien suunnittelussa.

EBW-muutonseurantaa Hämeenkylässä Pitkäjärven lintutornilla
2026-10-04 09:00 - 13:00
Syys-lokakuun vaihde on vilkasta muuttoaikaa monille lintulajeille. Muuttoa tarkkaillaan opastetusti Vantaan Pitkäjärven lintutornilla. Tornista havainnoidaan niin muuttavia kuin paikallisiakin lintuja. Paikalle voi tulla koko ajaksi tai oman aikataulun mukaan. Oma kaukoputki on suositeltava, muttei välttämätön. Tapahtuma on osa Euroopan laajuista EuroBirdWatch-yhteismuutontarkkailua.
Säävaraus. Tarkista tapahtumatiedot mahdollisten viime hetken muutosten varalta.
Kenelle: Tapahtuma on avoin kaikille
Ilmoittautuminen: Ei ilmoittautumista
Tapahtuma-aika: Opas paikalla klo 9-13
Tapahtumapaikka: Vantaan Hämeenkylän/Pitkäjärven lintutorni. Uudenkyläntie 7. Huom! Alueella on hyvin niukasti pysäköintitilaa tornin läheisyydessä. Lähimmät tilavammat parkkipaikat S-market Juvankartano ja Hämeenkylän kartano.
Pitkäjärven lintutorni kartalla
Tiedustelut: opastukset@tringa.fi

Vuosaarenhuipun retki
2026-10-08 10:00 - 13:00
Vuosaarenhuipun retkellä kuljetaan kierros mäellä ja sen ympäristössä ja tarkkaillaan syksyn lintuja. Kävelyä retkellä kertyy 3-4 km. Reitti on mäkinen. Retken voi halutessaan päättää kävelykierroksen jälkeen klo 12. Mikäli sää on suosiollinen, jäädään vielä havainnoimaan syysmuuttoa. Ajankohta on otollista petolintujen muutolle.
Retkelle tulee ilmoittautua (ks. alempana).
Katso retkitiedot tapahtumakalenterista vielä retkeä edeltävänä iltana mahdollisten viime hetken muutosten varalta.
Lue lisää Tringan retkistä:

Kenelle: Retki on vain Tringan jäsenille, enintään 20 osallistujaa
Retkimaksu: 15 €. Retkimaksu sisältää opastuksen ja tapaturmavakuutuksen retken ajan.
Oppaana: Mikko Salonen
Retken lähtö: Klo 10, Vuosaarenhuipun eteläinen pysäköintialue Niinisaarentien ja Satamakaaren kulmassa.
Lähtöpaikka kartalla
Retken päättyminen: Säätilanteen mukaan retki päättyy joko klo 12 tai noin kello 13. Mikäli syysmuuttosää on otollinen, seurataan viimeinen tunti 12-13 syysmuuttoa Kellarimäentiellä.
Ilmoittautuminen ja retkimaksu: Alkaen 6.9. klo 9, viimeistään 7.10. seuraavan linkin kautta:
Ilmoittautuminen Vuosaarenhuipun retkelle
Ilmoittautumisen peruminen: Lähetä peruutuksesta sähköposti: opastuksetÄTtringa.fi. Enintään 15 € retkimaksuja ei palauteta. Retkelle ei ole jonotusta.
Tiedustelut: opastuksetÄTtringa.fi
Voit antaa retkestä palautetta oheisen lomakkeen kautta: retkipalautelomake. Palautteista on paljon hyötyä tulevien tapahtumien suunnittelussa.

Haminan petoretki
2026-10-10 07:00 - 19:00
Tringan perinteistä Virolahden petoretkeä ei voida tänä vuonna toteuttaa sikaruton aiheuttamien kulkurajoitusten vuoksi. Virolahden sijaan petoretkelle suunnataan Haminaan, jossa syysmuuttoa seurataan Hevossaaressa. Retken aikana käydään myös Haminan Lupinlahdella, jonka lintutornilta pääsee katselemaan vesilintuja. Vieraillaan lintutilanteen mukaan mahdollisesti myös muilla lähialueen/matkan varren lintupaikoilla. Kävelymatkat ovat lyhyitä. Kaukoputkesta on tällä retkellä paljon hyötyä.
Huom! Mikäli ennalta ilmoitetun retkikohteen säätila on hyvin epäsuotuisa lintujen havainnoimiselle, on mahdollista, että retkikohde vaihtuu lyhyelläkin varoitusajalla toiseksi. Muutospäätös pyritään tekemään retkeä edeltävänä päivänä ja siitä tiedotetaan ilmoittautuneille. Retkiaika ja retkimaksu pysyvät tällöin samana. Näin kävi esimerkiksi toissa vuonna, jolloin retkikohteeksi vaihtui Pukkilan seutu.
Katso retkitiedot tapahtumakalenterista vielä retkeä edeltävänä iltana mahdollisten viime hetken muutosten varalta.
Kenelle: Retki on vain Tringan jäsenille. Enintään 35 osallistujaa.
Oppaana: Juha Ojala, Susanna Viukari, Niko Aarnio
Retkimaksu: Tringan jäsen 68 €. Tringan jäsen Alle 18-v./opiskelija/työtön 48 €. Maksu sisältää opastuksen, kuljetuksen tilausbussilla ja tapaturmavakuutuksen retken ajan.
Lähtöpaikka: Kiasman matkailuliikenteen pysäkki, Mannerheiminaukio 2
Retkiaika: Lähtö klo 7.00. Paluu Kiasmalle viimeistään klo 19.
Ilmoittautuminen ja retkimaksu: alkaen 6.9. klo 9, viimeistään 4.10. seuraavan linkin kautta:
Ilmoittautuminen Haminan retkelle

Ilmoittautumisen peruminen: Lähetä peruutuksesta sähköposti: opastukset@tringa.fi
Mikäli perut osallistumisesi viimeistään 4.10. sinulle palautetaan maksamasi retkimaksu – (miinus) 15 euroa.
Mikäli perut osallistumisesi 5.10. tai sen jälkeen tai et tule retkelle, jolle olet ilmoittautunut, retkimaksua ei palauteta.
Ilmoittautuminen jonoon: Mikäli retki on varattu täyteen ja haluat ilmoittautua jonoon, lähetä sähköposti: opastuksetÄTtringa.fi
Tiedustelut: opastuksetÄTtringa.fi
Voit antaa retkestä palautetta oheisen lomakkeen kautta: retkipalautelomake. Hyödynnämme palautetta tulevien retkien suunnittelussa.

Hanikan luontopolun kävelyretki
2026-10-11 08:00 - 12:00
Hanikan luontopolku vie kulkijan Espoon Soukan seudun merenläheisiin maisemiin. Alueen luonto on moni-ilmeistä aina tervalepikoista kalliomänniköihin ja kuusivaltaisiin sekametsiin. Reitti kulkee vaihtelevissa maastoissa pitkospuilla, metsissä ja kallionlailla. Polku kulkee paikoin kalliopinnalla, kosteimmissa paikoissa on pitkospuut. Polku soveltuu parhaiten hyväkuntoisille ja -jalkaisille. Kävelyä kertyy noin 5 km.

Hanikan luontopolun retki aloitetaan Hanikan kuntoradan parkkipaikalta. Retken varrelle osuu alku- ja loppuosuudelle metsäpolkuja. Retken pääkohteena ovat Kaitalahden lintutorni ja pitkospuut, joiden varrelta voi löytää esim. viikstimaleita. Hanikan ja Kaitalahden alue on syksyisin hyvä paikka löytää erilaisia tikkoja kuten valkoselkä- ja pikkutikkoja.

Retkelle tulee ilmoittautua (ks. alempana).

Katso retkitiedot tapahtumakalenterista vielä retkeä edeltävänä iltana mahdollisten viime hetken muutosten varalta. Lue lisää Tringan retkistä:
Retkiohjeita
Kenelle: Retki on vain Tringan jäsenille, enintään 14 osallistujaa
Retkimaksu: 20 €. Retkimaksu sisältää opastuksen ja tapaturmavakuutuksen retken ajan.
Retken lähtö klo 8, Hanikan kuntoradan parkkipaikka, Suvisaarentie. Soukan metroasemalta on noin 2 km lähtöpaikalle. On mahdollista ottaa taksi metroasemalta. Takaisinpäin metrolle pääsee todennäköisesti kimppakyydeissä.
Lähtöpaikka kartalla
Retken päättyminen viimeistään klo 12
Ilmoittautuminen ja retkimaksu alkaen 6.9. klo 9, viimeistään 7.10. seuraavan linkin kautta:
Ilmoittautuminen Hanikan luontopolun retkelle
Ilmoittautumisen peruminen: Lähetä peruutuksesta sähköposti: opastukset(ÄT)tringa.fi
Mikäli perut osallistumisesi viimeistään 7.10., sinulle palautetaan maksamasi retkimaksu – (miinus) 15 euroa.
Mikäli perut osallistumisesi 8.10.. tai sen jälkeen tai et tule retkelle, jolle olet ilmoittautunut, retkimaksua ei palauteta.

Tiedustelut: opastukset(ÄT)tringa.fi
Voit antaa retkestä palautetta oheisen lomakkeen kautta: retkipalautelomake. Palautteista on hyötyä tulevien retkien suunnittelussa.

Haltialan retki
2026-10-11 10:00 - 13:00
Haltialan retkellä kuljetaan kierros Haltialan tilan peltoteillä ja tarkkaillaan syksyn lintuja. Kävelyä retkellä kertyy helppokulkuista reittiä 4-5 km. Mikäli sää suosii syysmuuttoa, havainnoidaan lopuksi muuttajia Kellarimäentiellä. Retken voi halutessaan päättää kävelykierroksen jälkeen klo 12 Kellarimäentielle, jolla halukkaiden kanssa jatketaan vielä tunnin verran muutonseurantaa.
Retkelle tulee ilmoittautua (ks. alempana).
Katso retkitiedot tapahtumakalenterista vielä retkeä edeltävänä iltana mahdollisten viime hetken muutosten varalta.
Lue lisää Tringan retkistä:

Kenelle: Retki on vain Tringan jäsenille, enintään 20 osallistujaa
Retkimaksu: 15 €. Retkimaksu sisältää opastuksen ja tapaturmavakuutuksen retken ajan.
Oppaana: Pyry Laurikka
Retken lähtö: Klo 10, Torpparinmäki/Torpparinmäentien ja Ylä-Fallintien kulmauksessa oleva pysäköintialue.
Lähtöpaikka kartalla
Retken päättyminen: Säätilanteen mukaan retki päättyy joko klo 12 tai noin kello 13. Mikäli syysmuuttosää on otollinen, seurataan viimeinen tunti 12-13 syysmuuttoa Kellarimäentiellä.
Ilmoittautuminen ja retkimaksu: Alkaen 6.9. klo 9, viimeistään 8.10. seuraavan linkin kautta:
Ilmoittautuminen Haltialan retkelle
Ilmoittautumisen peruminen: Lähetä peruutuksesta sähköposti: opastuksetÄTtringa.fi. Enintään 15 € retkimaksuja ei palauteta. Retkelle ei ole jonotusta.
Tiedustelut: opastuksetÄTtringa.fi
Voit antaa retkestä palautetta oheisen lomakkeen kautta: retkipalautelomake. Palautteista on paljon hyötyä tulevien tapahtumien suunnittelussa.

Add to calendar

Länsi-Viron syysretki
2026-10-15 - 2026-10-18
Lähde seuraamaan lintujen syysmuuttoa Viron länsirannikolle! Tämän helpommaksi ei Viron lintumatka voi tulla! Länsi-Viron nelipäiväisen retken tukikohtana toimii Haapsalu, josta käsin retkeillään mm. Matsalunlahden ympäristössä sekä Pöösaspean niemellä, joka on suosittu syysmuuton seurantapaikka. Vaikka kesälinnut ovat lokakuun puolivälissä enimmäkseen jo lämpimämmillä leveysasteilla, päästään tällä retkellä seuraamaan etenkin vesilintuja, hanhia, kurkia, petolintuja ja monia vaelluslintuja. Ja jos muuttosää ei retkeilyä ja muuttoa niin suosisi, kierrellään Viron länsirannikon lukuisia lintujen levähdysalueita, joilla linnut tankkaavat muuttoa varten. Viron paikallislinnustossakin on monia suomalaisittain kiinnostavia lajeja. Tarkempi retkiohjelma lähetetään ilmittautuneille lähempänä retkeä.
KENELLE
Retki on vain Tringan jäsenille. Vähintään 20, enintään 24 osallistujaa. Retkeläisiltä odotetaan kohtalaista lintutuntemusta ja omatoimista asennetta havainnointiin.
OPPAAT
Retken oppaina toimivat Mikko Oivukka ja Eero Haapanen, molemmat kokeneita lintuoppaita.
RETKIAIKA
Lähtö retkelle on torstaina 15.10. Helsingistä Länsiterminaalista Tallinkin aluksella klo 7.30. Tallinnaan päästyä ajellaan suoraan Haapsaluun majoittumaan. Perjantaina ja lauantaina retkeillään Haapsalusta käsin Läänemaan maakunnan hienoilla lintupaikoilla. Sunnuntaiaamuna 18.10. suunnataan ensin Pöösaspean niemelle, sieltä ajellaan Tallinnaan paluulautalle, lähtö Tallinnasta klo 16.30. Helsingissä ollaan noin klo 18.30.
MAJOITTUMINEN
Retken kaikki kolme yötä majoitutaan samassa paikassa, Haapsalun Päeva Villa -hotellissa. Majoittuminen on 2 hengen huoneissa. Ilmoittautumisen yhteydessä kerro, mikäli sinulla on jo tiedossa huonekaveri.
RETKIMAKSU
Retkimaksu 740 €. Maksu sisältää 2 oppaan opastuspalvelut, edestakaisen laivamatkan Helsinki-Tallinna-Helsinki päästömaksuineen, yhteishytin tavaroille mennen tullen, suomalaisen tilausbussikuljetuksen koko matkan ajan (tringalaisten luottokuljettaja Antero Koskinen), majoituksen 3 yötä hotelli Päeva Villassa, aamiaisen kolmena aamuna, linnustonsuojelumaksun Luonnonperintösäätiön lintumetsäkohteeseen (Tringa maksaa kaikista ulkomaanretkistä päästökompensaatio- ja linnustonsuojelumaksut). Lisäksi osallistujalla tulee olla matkavakuutus, joka korvaa mahdolliset sairaanhoitokulut.
Varausmaksu 100 € maksetaan ilmoittautumisen yhteydessä. Loppumaksu 640 € maksetaan Tringan retkitilille [REDACTED] (Nordea/Helsingin seudun lintutieteellinen yhdistys Tringa ry.) viimeistään 5.9. Kirjoita maksun viestiin maksetun osallistujan/maksettujen osallistujien nimi/nimet. Loppumaksusta ei tule erillistä laskua. Mahdollisesta maksumuistutuksesta Tringa laskuttaa 15 €.
ILMOITTAUTUMINEN
Ilmoittautuminen ja varausmaksu alkaen 1.3. klo 9, viimeistään 30.8. seuraavan linkin kautta:
https://tringa.tapahtumiin.fi/fi/events/e/viron-syysretki/697f9a50fb2435c8148b4568
PERUUTUSEHDOT
Mikäli perut ilmoittautumisesi viimeistään 16.8., sinulle palautetaan maksamasi retkimaksu – (miinus) 30 €.
Mikäli perut ilmoittautumisesi 17.8.-23.9., sinulle palautetaan maksamasi retkimaksu – (miinus) 60 €
Mikäli perut ilmoittautumisesi 24.9. tai sen jälkeen, retkimaksua ei palauteta. Sairastumistapauksessa saat tarvittaessa Tringalta vakuutusyhtiötä varten todistuksen maksetusta retkimaksusta.
TIEDUSTELUT: opastuksetÄTtringa.fi

Viikin retki
2026-10-17 09:00 - 12:00
Viikin retkellä tarkkaillaan syksyn lintuja koetilan peltoteiltä, Purolahden ja Hakalan katselulavoilta. Kävelyä kertyy 3-4 km. Kulkuväylät ovat helppokulkuisia mutta eivät esteettömiä.
Retkelle tulee ilmoittautua (ks. alempana).
Katso retkitiedot tapahtumakalenterista vielä retkeä edeltävänä iltana mahdollisten viime hetken muutosten varalta. Lue lisää Tringan retkistä:

Kenelle: Retki on vain Tringan jäsenille, enintään 20 osallistujaa
Retkimaksu: 15 €. Retkimaksu sisältää opastuksen ja tapaturmavakuutuksen retken ajan.
Oppaana: Juha Salin
Retken lähtö klo 9, Viikki/Koetilantie 1/Lintuvarusteen edusta
Lähtöpaikka kartalla
Retken päättyminen noin klo 12, sama paikka
Ilmoittautuminen alkaen 6.9. klo 9, viimeistään 9.10. seuraavan linkin kautta:
Ilmoittautuminen Viikin retkelle
Ilmoittautumisen peruutus: opastuksetÄTtringa.fi. Enintään 15 € retkimaksuja ei palauteta. Mikäli retki perutaan Tringan taholta, retkimaksu palautetaan.
Tiedustelut: opastuksetÄTtringa.fi
Retkipalaute: Voit antaa retkipalautetta verkkolomakkeella: retkipalautelomake. Palautteista on hyötyä tulevien retkien suunnittelussa.

Haltialan retki
2026-10-18 10:00 - 13:00
Haltialan retkellä kuljetaan kierros Haltialan tilan peltoteillä ja tarkkaillaan syksyn lintuja. Kävelyä retkellä kertyy helppokulkuista reittiä 4-5 km. Mikäli sää suosii syysmuuttoa, havainnoidaan lopuksi muuttajia Kellarimäentiellä. Retken voi halutessaan päättää kävelykierroksen jälkeen klo 12 Kellarimäentielle, jolla halukkaiden kanssa jatketaan vielä tunnin verran muutonseurantaa.
Retkelle tulee ilmoittautua (ks. alempana).
Katso retkitiedot tapahtumakalenterista vielä retkeä edeltävänä iltana mahdollisten viime hetken muutosten varalta.
Lue lisää Tringan retkistä:

Kenelle: Retki on vain Tringan jäsenille, enintään 20 osallistujaa
Retkimaksu: 15 €. Retkimaksu sisältää opastuksen ja tapaturmavakuutuksen retken ajan.
Oppaana: Juha Salin
Retken lähtö: Klo 10, Torpparinmäki/Torpparinmäentien ja Ylä-Fallintien kulmauksessa oleva pysäköintialue.
Lähtöpaikka kartalla
Retken päättyminen: Säätilanteen mukaan retki päättyy joko klo 12 tai noin kello 13. Mikäli syysmuuttosää on otollinen, seurataan viimeinen tunti 12-13 syysmuuttoa Kellarimäentiellä.
Ilmoittautuminen ja retkimaksu: Alkaen 6.9. klo 9, viimeistään 15.10. seuraavan linkin kautta:
Ilmoittautuminen Haltialan retkelle
Ilmoittautumisen peruminen: Lähetä peruutuksesta sähköposti: opastuksetÄTtringa.fi. Enintään 15 € retkimaksuja ei palauteta. Retkelle ei ole jonotusta.
Tiedustelut: opastuksetÄTtringa.fi
Voit antaa retkestä palautetta oheisen lomakkeen kautta: retkipalautelomake. Palautteista on paljon hyötyä tulevien tapahtumien suunnittelussa.

Add to calendar

Laajalahden retki
2026-10-24 09:00
Laajalahden pohjoispuolinen Villa Elfvikin alue on linnustoltaan monipuolinen, alueella on niin vanhaa metsää kuin kosteikkoa. Retken aikana kierretään 3-4 kilometrin reitti Elfvikin luontopolkua, rantaraittia ja Laajalahden pitkospuita pitkin. Reitin varrella vietetään hetki myös Elfvikin lintutornissa vesi- ja kosteikkolinnustoa havainnoiden.

Retkelle tulee ilmoittautua (ks. alempana).

Katso retkitiedot tapahtumakalenterista vielä retkeä edeltävänä iltana mahdollisten viime hetken muutosten varalta. Lue myös yleiset retkiohjeet.

Kenelle: Retki on vain Tringan jäsenille, enintään 14 osallistujaa
Retkimaksu: 15 €. Retkimaksu sisältää opastuksen ja tapaturmavakuutuksen retken ajan.
Oppaana: Touko Torppa
Retken lähtö: Klo 9:00, Villa Elfvikin luontotalon pääsisäänkäynnin edestä. Elfvikintie 4, Espoo.
Lähtöpaikka kartalla
Retken päättyminen noin klo 11.30, sama paikka
Ilmoittautuminen alkaen 6.9. klo 9, viimeistään 21.10. seuraavan linkin kautta:
Ilmoittautuminen Laajalahden retkelle
Ilmoittautumisen peruutus: opastuksetÄTtringa.fi. Enintään 15 € retkimaksuja ei palauteta. Mikäli retki perutaan Tringan taholta, retkimaksu palautetaan.
Tiedustelut: opastuksetÄTtringa.fi
Retkipalaute: Voit antaa retkipalautetta verkkolomakkeella: retkipalautelomake. Palautteista on paljon hyötyä tulevien retkien suunnittelussa.
